Oud 7de Laner weer terug agter die kamera
JY LEES NOU Oud 7de Laner weer terug agter die kamera
08 Junie 2012
Akteur Freedom Hadebe het 7de Laan in 2010 vaarwel geroep om ’n kursus in sakebestuur te doen. Nou is hy terug op die kassie in die nutsman-program DIY met Riaan*.
"Ek en Riaan is vriende sedert ons vyf jaar gelede aan die werklikheidsprogram Strictly Come Dancing deelgeneem het. Van toe af wou ons ’n projek saam aanpak. Ons het dit oorweeg om sy nutsman-program saam aan te bied, maar toe besluit ek ek wil verder studeer en ons het die idee op ys gesit.
"Nadat ek verlede jaar my kursus in sakebestuur voltooi het, het ek vir ’n tyd lank bemarkingswerk gedoen. Maar ek was nog altyd passievol oor TV en wou graag weer in die bedryf werk. Die tyd was uiteindelik reg om die program saam met Riaan aan te bied. Dit was die ideale geleentheid.
"Dit is ’n uitdaging om deel van DIY met Riaan te wees, want van die werk wat ons doen, is nogal moeilik, al laat Riaan dit so maklik lyk. Gelukkig het my pa my van kleins af geleer om opknapwerk in en om die huis te doen. Maar daar is natuurlik ’n klomp goed wat ek nie kan doen nie, soos loodgieterswerk.
"Ai-jai-jai! En ek sukkel nogal met die werk wat spierkrag verg; ek is mos nie die mees gespierde outjie nie!